
NOVE MERE ŠTEDNJE: 

nastavnicima ukidaju dnavnica 



Novim uputstvom Ministarstva prosvete, 
nauke i tehnološkog razvoja biće ukinute 
dnevnice za vaspitače, učitelje i nastavnike 
koji vode decu na pozorišne predstave, u 
posete galerijama, obilaske znamenitosti, 
na rekreativnu nastavu, izlete, ekskurzije... 
Do sada je Savet roditelja škole odlučivao o 
visini dnevnice za nastavnike, i ona se kre- 
tala oko 500 dinara. 

Ministarstvo je odmah krenulo u per- 
fidnu kampanju protiv prosvetnih radnika 
sa vrlo ciničnim objašnjenjima. Ljubiša 
Antonijević, pomoćnik ministra prosvete, 
izjavio je „Nema kontrole troškova i želimo 
da ukažemo da to više neće biti moguće.” 
Verovatno je prvo uveo kontrolu troškova 
u svojem ministarstvu. Čak i ako kojim 
čudom neki nastavnik i dobije dnevnicu, 
ona „пе sme biti veća od 2.500 dinara 
dnevno”, pošto ministri, njihove sekre- 
tarice, razni eksperti i glave koje sede po 
upravnim odborima nemaju dnevnice. 

Pitanje je da li će učitelji i nastavnici, 
kada saznaju za ovu novinu, prihvatiti 


obavezu i odgovornost da bez dodatne 
naknade vode decu na ekskurzije i o nji- 
ma brinu non-stop. Ministarstvo ne brine 
mnogo zbog moguće reakcije. Učitelji na 
primer, mogu da kažu da neće da vode 


decu na nastavu u prirodi. Oni to mogu da 
odbiju, jer nastava u prirodi nije obavezna. 
I nikom ništa. Država je uštedela, a kvalitet 
obrazovanja koje naša deca dobijaju do- 
datno će se srozati. 


Štrajk u Novom Pazaru 

Radnici Direkcije za izgradnju grada 
iz Novog Pazara stupili su u sredu, 
24. septembra, u generalni štrajk 
zbog neisplaćena tri lična dohotka, 
neisplaćenih jubilarnih nagrada i 
troškova prevoza kao i zbog blokade 
računa ovog preduzeća. Oni su štrajk 
upozorenja održali prošle nedelje, a 
za generalni štrajk su se odlučili pošto 


njihovi zahtevi nisu ispunjeni uprkos 
razgovorima sa predstavnicima lokalne 
samourpave. Trenutno štrajkuje oko 70 
odsto od ukupno 96 zaposlenihu ovom 
javnom preduzeću. 

Policijska brutalnost u Aleksincu 

Milana Milkovića (29) iz Aleksinca, 
vlasnika perionice automobila, polica- 
jci Dejan Đorđević i Vladimir Ninković 


brutalno su pretukli, jer Đorđeviću više 
nije hteo besplatno da im pere kola! Njih 
dvojica su Milkovića u petak oko podne- 
va izvukli iz automobila, stavili mi lisice, 
oborili na zemlju i unakazili ga od bati- 
na na gradskoj pijaci, naočigled gomile 
ljudi. Nakon toga su nesrećnog mladića 
priveli u stanicu i napisali mu kaznu od 
3.000 dinara jer kod sebe, navodno, nije 
imao vozačku dozvolu. 


“ZEMLJOM SE UPRAVUA U INTERESU NAJB0GATIJIH, K0RP0RACIJA, BANKARA, 
ZEMU0P0SEDNIKA-MEŠETARA10NIH K0JIEKSPLOATIŠU RADNIŠTVO.” (HELEN KELER) 








ZAGREBIDUBUE 



PREPORUGUJEMO FIIM 


Lažne optužbe u 
službi američkog 
imperijalizma 


U ponedeljak 23. septembra 
održan je glavni pretres u monti- 
ranom krivičnom procesu protiv 
člana Anarhosindikalističke in- 
icijative, Ratibora Trivunca, koji 
se tereti da je prilikom održavanja 
protesta Anti-NATO kampanje 
protiv največeg skupa NATO 
oficira na svetu, koji se održavao 
u Beogradu tokom juna 2011. 
Godine, izvršio krivično delo 
„ometanja ovlašćenog službenog 
lica u obavljanju poslova bezbed- 
nosti K . 

Drug Trivunac je u svom 
svedočenju, koje je trajalo oko 
pola sata izneo sve detalje u vezi 
sa njegovim hapšenjem na pro- 
testu. Od pretnji koje su mu, 
kao aktivisti Anti-NATO kam- 
panje upućene od inspektora De- 
jana Vasića prilikom razgovora 
dvadesetak dana pre održavanja 
protesnog skupa, kada je spome- 
nuti Vasić upozoravao da se 
skup ne pravi budući da su ,,oni“ 
(država, policija) ,,spremni da 
pohapse ako treba i 500 ljudi, bez 
obzira da li je protest prijavljen 
ili ne“. Trivunac je dalje govorio 
o policijskim pokušajima da ga 
lažno prestave kao organizatora 
protesta, pravoj poteri za njim 
koju je policija organizovala na 
dan protesta, pokušavajući da 
ga onemogući njegovo prisus- 
tvovanje skupu time što bi se 
odazvao na izmišljeni „informa- 

Direktna akcija se finansira vašim 
donacijama. Svakome ko pomogne 
sa više od 500 dinara slaćemo DA na 
kućnu adresu u narednih šest meseci. 


tivni razgovor“, sve do hapšenja 
i lažnog svedočenja inspektora 
Saše Todorovića i policajca Mar- 
ka Đođevića o situaciji koja je 
dovela do hapšenja. 

Trivunac je naveo deset sve- 
doka koji su prisustvovali pro- 
testu i priložio video snimak koji 
svedoči o istinitosti njegovog 
iskaza. Sa druge strane, tužilaštvo 
se služilo samo iskazom Saše 
Todorovića koji je izjavio da se 
„пе seća gotovo ničega u vezi sa 
inkriminisanim događajem“, dok 
se druga dva policijska svedoka 
nisu ni pojavila na suđenju. 

Svakom objektivnom 

posmatraču stvar je očigledna 
- u pitanju je montirani slučaj 
koji nema nikakvo uporište u re- 
alnosti, pa čak ni u buržoaskom 
pravu, i koji je na snazi isključivo 
iz političkih razloga, s ciljem da 
zastraši svaki pokušaj suprotstav- 
ljanja tiraniji američkog imperi- 
jalizma, kao i srpskoj vladajućoj 
klasi koja policijom i sudovima 
otvoreno brani interese imperi- 
jalista i njihovog vojnog saveza, 
NATO pakta. Jovan Obradović 


...da se od 250 beba koje se 
svakog minuta rode u svetu - 
njih 113 rodi u nemaštini? 

v_ 


Daliste z? 
znali O 



lt Happened Here (1965) 


Alternativna istorija u kojoj su nacisti uspeli 
da se iskrcaju i okupiraju Englesku u Drugom 
svetskom ratu. U fokusu filma nisu nemačke 
okupacione snage, nego engleski kolabora- 
cionisti i mehanizmi kojima ljudi racionali- 
zuju pristanak na fašizam. U tom smislu film 
je veoma dobro urađen, ne samo zato što je 
ubedljiv i realističan, već i zato što su uver- 
ljivo prikazani i različiti aspekti fašizma. Za- 
nimljiv je uzrast u kome su bili autori filma 
kada su 1956. počeli da rade na njemu: Kevin 
Brownlow je imao 18 godina, a Andrew Mol- 
lo 16 godina. Rad na filmu je trajao veoma 
dugo, a u snimanju su učestvovale stotine 
volontera. 

Superpower (20081 


Dokumentarac o američkoj spoljnoj politici, 
mestu koje SAD zauzimaju u svetu, putu 
koji su prešle da bi došle na tu poziciju kao 
i o mehanizmima kojima se na toj poziciji 
održavaju.Ovaj dokumentrac je prepun in- 
formacija, ali nije natrpan već je vrlo pažljivo 
oblikovan, tako da su uspešno obuhvaćene 
pojedinačne teme kojima se ponaosob bave 
razni dokumentarci (poput 9. septembra, 
rata protiv terorizma, invazije na Irak, im- 
perijalizma u Latinskoj Americi i drugim 
delovima sveta, porasta državnog nadzora i 
umanjivanja ljudskih prava i sloboda itd). Su- 
perpower je suma mnogih savremenih kri- 
tika SAD spakovana u razorna dva sata. 










AKTUELHO 

Parada ponosa Bobana 
Stojanovića i Gorana Miletića 


Anarhosindikalistička inicijativa, čiji su 
aktivisti učestvovali u prvom, i za sada 
jedinom nezavisno organizovanom Gej 
prajdu 2001. godine, više je puta jasno 
iznosila svoje stavove o organizovanju 
Parade ponosa u Beogradu u poslednjih 
nekoliko godina (,,Policijski ponos nije 
LGBT ponosV\ 5. 10. 2010). Odlučili 
smo da za ovaj broj Direktne akcije, koji 
iz štampe izlazi tokom „Nedelje ponosa cc 
i uoči održavanja najavljenje Parade 
ponosa, zamolimo našeg druga Predraga 
Azdejkoviča, godinama aktivnog u borbi 
zaprava LGBTpopulacije, da za naš list 
prokomentariše ta dešavanja. 


LGBT populacija je 
samo kolateralna 
šteta za veće igrarije 


Već godinama sve zajedničke aktivnos- 
ti LGBT organizacija obeleže sukobi. 
Takav je slučaj i sa Paradom ponosa. Još 
se nije desilo da se Parada ponosa or- 
ganizuje a da se neka grupa ne povuče iz 
nekog razloga. Tako se desilo i ove go- 
dine kada se Labris povukao i odustao 
od saradnje sa Belgrade Prideom, jer je 
članica Labrisa verbalno šikanirana od 
strane člana Organizacionog odbora i 
zato što Belgrade Pride nije hteo da je 
zaštiti niti da se izvini zbog toga. 

Što bi rekla Carrie Bradshaw iz serije 
„Seks i grad“, I cant help but won- 
der - koja je svrha ovogodišnje Parade 
ponosa, osim one poznate, hiljadu puta 
ponovljene? Svrha parade je da se ona 
desi, tj. ona je sama sebi cilj. Da li su 
organizatori uspeli da ujedine LGBT 
populaciju oko te ideje? Nisu. Da li su 


organizatori uspeli da ujedine LGBT 
organizacije oko te ideje? Nisu. Ostale 
organizacije za ljudska prava? Nisu. 
Da obezbede širu političku i društvenu 
podršku? Nisu. Jedino što su uspeli 
jeste da osiguraju pritisak iz inostran- 
stva, podršku inostranih organizacija i 
ambasada. 

Još jednom imamo na delu politiku 
pritiska iz inostranstva i trgovinu 
države sa Evropskom unijom, dok 
LGBT populacija ispada rogata. Zbog 
koga, čije babe zdravlja, čijih honorara 
i društvene pozicije? 

Parada ponosa je utakmica na kojoj se 
sukobe dve ideologije, dve strane Srbi- 
je, proruska i prozapadna, naravno sve 
preko leđa LGBT populacije koju niko 
ništa ne pita, niti na nju obraća pažnju. 
Ona je samo kolateralna šteta za veće 
igrarije. S jedne strane Dveri, Obraz, 
1389, Naši i ostale vaši jedva dočekaju 
Paradu ponosa kako bi došli do svo- 
jih 15 minuta slave, jer im ekspertiza 
počinje i završava na homoseksualcima. 
S druge strane imamo ljudskopravaške 
organizacije za atlantske i evropske in- 
tegracije. Ni jedni ni drugi pored svo- 
jih interesa ne obraćaju pažnju na želje 
i potrebe LGBT populacije, niti LGBT 
populacija ima velike koristi od čitavog 
događaja, čak naprotiv. 

Boban Stojanović je skoro izjavio, dok 
je predstavljao istraživanje Queeria 
centra o bezbednosti LGBT populaci- 
je, kako postoji predrasuda da Parada 
ponosa ne donosi korist LGBT zajed- 
nici, ali istraživanje pokazuje da nije 
baš tako i da otvaranje priče o LGBT 
pravima u javnosti može znatno da 
doprinese povećanju broja osoba koji 
svoju seksualnu orijentaciju neće kriti 
u najbližoj okolini. Naravno, taj link 
između Parade ponosa i ,,autovanja“ 


nije potkrepio nijednim podatkom iz 
istraživanja. Ali hajde da uzmemo da je 
korist Parade ponosa to što će veći broj 
LGBT osoba prestati da krije svoju sek- 
sualnu orijentaciju u najbližoj okolini, 
iako deluje naivno za poverovati da su 
ljudi nakon slika o paljenju Beograda 
i nasilju 2010. godine to protumačili 
kao odličan povod da se pokažu. Veru- 
jem da postoji efikasniji način da se u 
javnosti otvaraju priče o LGBT pravi- 
ma, koji daju bolje rezultate nego što je 
to Parada ponosa, naročito kad se uzme 
u obzir da nijedna druga javna LGBT 
aktivnost ne akumulira toliku količinu 
negativnih emocija. I sve to ne bi bio 
toliki problem kad bi Parada ponosa u 
Beogradu imala svoju jaku svrhu, kad 
bi ujedinila LGBT populaciju i LGBT 
organizacije oko svoje ideje i kada bi 
uspela da za nju izgradi jak front. Ali za 
to nema ni volje ni energije. 

Često ponavljam da sam samoživ i da, 
kao gej osoba, želim da posle Parade 
ponosa moj položaj u društvu bude 
bolji i da me apsolutno ne zanima uni- 
verzalnost ljudskih prava, vladavina 
prava, integritet Ustavnog suda, Evrop- 
ske konvencije, sloboda okupljanja... 
Mene samo zanima šta ja imam od svega 
toga i kako će meni biti život bolji pos- 
le održane Parade ponosa. Hoće li mi 
biti bolje ili gore? Tu počinje i završava 
se moje zanimanje za Paradu ponosa. 
Možda sam slep kod očiju, ali trenutno 
ne vidim da Parada ponosa u Beogradu 
donosi korist meni, a ni LGBT popu- 
laciji u Srbiji, tako da smatram da je 
sramotno nazivati je Paradom ponosa 
LGBT osoba, jer je ona samo Parada 
ponosa Bobana Stojanovića i Gorana 
Miletića. 

Predrag Azdejković , 
urednik gej magazina Optimist 





Španski sindikat CNT odbacuje sve 
reforme i mere štednje u okviru pen- 
zionog sistema koje sprovode vlada i 
poslodavaci. Istovremeno, CNT se su- 
protstavlja sindikatima koji navodno 
predstavljaju radnike (u Španiji su po 
tome poznati sindikati CCOO i UGT) a 
ustvari samo žele da sačuvaju fotelje u 
svojim kancelarijama i da nastave pre- 
govore koji su pogubni po budućnost 
i vrednost penzija. Takozvani Toledo 
pakt, koga su osnovale partije, gazde 
i birokratski sindikati, nema nikakvih 
prava da odlučuje o penzijama, jer je 
već nekoliko puta poništavao i krao 
prava koja pripadaju radničkoj klasi. 
CNT u najnovijem proglasu poziva sve 
da 26. septembra izađu na ulice u znak 
protesta protiv reformi i zakidanja na 
penzijama, i da optočnu borbu pro- 
tiv sistema koji ugrožava prava i us- 
love života radnika. ,,Prisustvuj Danu 
akcija za odbranu penzija! Širi protest 
i pobunu!“ - stoji na kraju proglasa 
sindikata CNT. 


Centar za liberterske studije 
predstavlja Kropotkin, Anarhija 

Brošura sadrži tri 
Kropotkinova teksta o 
o anarhizmu, odnosu 
između anarhizma i 
sindikalizma, i encik- 
lopedijsku odrednicu o 
anarhizmu koju je Kro- 
potkin 1910. napisao za 
enciklopediju Britanika. 

Publikacije CLS-a možeš naći u svim boljim £ 
knjižarama ili naručiti direktno od nas: o 

e-mail: cls@inicijativa.org $ 

web: http://cls.inicijativa.org. S 


UBIJEN GRČKIUMETNIKI 
ANTIFAŠISTA 

Grčki nacisti i njihov pokrovitelj, grčka 
država, nastavljaju da sprovode teror. 
Grčki antifašistički aktivista i reper Pavlos 
Fisas (34) poznatiji pod imenom Killah P, 
koji se hip-hop muzikom bavio od 1997, 
ubijen je pre nekoliko dana od strane na- 
cista u Atini. Nešto nakon ponoći 18. sep- 
tembra Pavlosa je ispred jednog atinskog 
kafića napala grupa od oko 25 neonacista. 
Pavlos, koji je tri puta uboden nožem u 
grudi i srce, umro je nekoliko sati kasnije 
u bolnici. Uhapšeni 45-godišnji muškarac 
je priznao zločin. Policija je potvrdila da je 
ubica pripadnik desničarske organizacije 
Zlatna zora, koja ima 18 predstavnika u 
grčkom parlamentu. 

Pavlosov otac je rekao da njegov sin već 
neko vreme bio proganjan i da je bio 
označen kao „meta profesionalnih ubica“. 
Odmah nakon ubistva usledila je reakci- 
ja javnosti. Nekoliko stotina antifašista 
okupilo se ujutro nakon Pavlosove smrti 


na ulicama Atine. Ovo ubistvo se dogodi- 
lo u jeku prošlonedeljnih velikih protesta 
u Grčkoj i velikog 48-časovnog general- 
nog štrajka zaposlenih u javnom sektoru. 

REKURDNIJAZIZMEĐU BOGATIHI 
SIROMAŠNIH U SAD 

Jaz u stopi zapošljavanja između 
američkih porodica sa najvišim priman- 
jima i onih sa najnižim porastao je na 
najviši nivo u poslednjih deset godina. 
Stopa nezaposlenosti kod porodica sa 
najnižim primanjima - koje zarađuju 
manje od 20.000 dolara godišnje (15.000 
evra) - porasla je na 21 odsto, što je go- 
tovo jednako stopi iz 1930-ih godina i pe- 
rioda velike krize. Nasuprot tome, među 
američkim domaćinstvima sa priman- 
jima većim od 150.000 dolara godišnje 
(113.000 evra), stopa nezaposlenosti je 
samo 3,2 odsto, odnosno na nivou koji se 
obično definiše kao puna zaposlenost. Za 
bogate očigledno nema krize. 

„26. SEPTEMBAR - DAN AKCIJA 
ZA ODBRANU PENZIJA" - SLOGAN 
— ŠPANSKOG SINDIKATA CNT П 



JORNADA DE LUCHA 

EN DEFENSA 
DE LAS PENSIONES 



Uredništvo: Milan Lukić, Slobodan Stamenčić, Tadej Kurepa, 
RatiborTrivunac i Aleksandar Belčević (odgovorni urednik) 

Priloge i pisma slati na kontakt adresu. 

Kontakt:CLS (DA), Poštanski pretinac 6, 

11077 Beograd, Srbija 
tel. 063/063/116-5551 
e-mail: da@inicijativa.org 
web: http://da.inicijativa.org 
Rukopisi ne gore. Tiraž: 1000 



Sindikalna konfederacija Anarhosindikalistička inicijativa (ASI) je 

propagandno-borbena anarhistička revolucionarna sindikalna organ- 
izacija, koja se bori za društvo bazirano na individualnoj i kolektivnoj 
slobodi, ravnopravnosti i solidarnosti, lišeno svih oblika represije, hi- 
jerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (AIT-IVVA) 

Direktna akcija nastavlja tradiciju časopisa Hleb i sloboda, 
čiji je prvi broj štampan 1905. u Beogradu 

















































